als_Latn dik_Latn sag_Latn
“Unë kam qenë i përgatitur dhe kam pasur një dëshirë të madhe për ta provuar veten”, – kështu thotë Etrit Berisha, portieri i Atalantës në Serie A, ku është i huazuar, dhe i kombëtares shqiptare, në një prononcim për mediat italiane.
Ai la Lazion këtë verë dhe mbërriti në skuadrën ku po luan si një rezervë e Sportiello, por pastaj i përmbysi hierarkitë. Etrit Berisha e mban portën e Atalantës të paprekur prej 634 minutash:
“Për një portier, të mos pësojë gola në disa ndeshje është kënaqësia më e madhe. Për këtë sukses, merita nuk është vetëm e imja, por e gjithë ekipit. Një mbrojtje e mirë është pikënisje për fitoren në futboll dhe grumbullimin e sa më shumë pikëve. Në Bergamo kam gjetur mjedisin e duhur për të treguar vlerat e mia, – shtoi portieri. Entuziazmi i njerëzve këtu është “infektues”, gjë për të cilën jam i lumtur. Nuk jam i çuditur aspak, e kam pritur një kampionat të madh. Kam qenë i përgatitur dhe kam pasur një dëshirë të madhe për të provuar veten. Kur më është krijuar mundësia kam dhënë më të mirën time, por në futboll gjithçka mund të ndryshojë”
als_Latn als_Latn als_Latn